# Langsvarsoppgave 1, skriveramme med læraren sin modelltekst

|  |
| --- |
| Vedlegg: «Eg vart aldri god nok for sentrumsungdommen» av Stein Torleif Bjella  **Beskriv situasjonen i diktet. Reflekter rundt de tre siste verselinjene:**  Eg gløymer aldri friminutt og hets.  Eg nyt kvart sekund eg kan laga eit helvete  for dei gamle plageåndene.  *Kommentar: Oppgaven er todelt. Du skal først gjøre rede for situasjonen i diktet slik du oppfatter den. I del to skal du si noe om hvilke tanker du gjør deg om de utvalgte verselinjene. Lag overskrift selv.* |

Blått = Tekstbinding

Rødt = Tilvising til diktet/ sitat

|  |  |
| --- | --- |
| Overskrift  kan skrivast til slutt  Innleiing – presenterer diktet og forfattaren. Kort om situasjonen i diktet (tematikk)  Gjer greie for situasjonen: sakleg framstilling med sitat frå diktet  Tekstbinding «Etter kvart…».Tar for seg heile diktet og viser framleis til konkrete sitat    Refleksjon: «eg synest», «etter mi meining», «eg trur ikkje» osb.  Viser til saken ein skal reflektere over: mobbing  Viser til saken ein skal reflektere over: hemn  Oppsummering/ avslutning | HEMNEN ER SØT?  Stein Torleif Bjella har skrive diktet «Eg vart aldri god nok for sentrumsungdommen». Diktet er henta frå diktsamlinga «Jordsjukantologien», som vart gitt ut i 2017. Tittelen på diktet fortel oss at det beskriv ein konflikt mellom by og land, mellom «sentrumsungdommen» og ein som bor i ein utkant og føler at han aldri har vore akseptert.  Situasjonen som blir skildra i diktet, ser vi for oss allereie i den første strofa. Dei, altså sentrumsungdommen, har flytta ut, mens «eg» framleis bur i bygda. Vi skjønner òg at «eg» har blitt mobba og plaga av dei som no har flytta. Dei lo av at han fekk dårlege karakterar, og dei syntest han var «harry». I den siste strofa får vi høyre at denne plaginga og mobbinga er noko han aldri greier å gløyme. Han er bitter.  Etter kvart forstår vi at eg-personen har fått moglegheit til å hemne seg på plageåndene frå skoletida. Han har blitt i ro på heimplassen sin, og det hender at «sentrumsungdommen» kjem tilbake på besøk. No vil dei ha hytter på landsbygda, og det utnyttar han. Det er nemleg han som bygger hyttene, og han «skriv rekning med høygaffel» og «driv dei frå vettet med venting». No er det han som har makta, og han bruker ho til å gjere livet surt og vanskeleg for plageåndene sine.  Eg synest det er mye å reflektere over i dei tre siste linjene i diktet. Desse linjene fortel at eg-personen aldri har gløymt korleis han blei plaga, og at han «nyt kvart sekund» han kan hemne seg. Bjella minner oss om at mobbing kan øydelegge barndom og ungdom for eit menneske. Dessutan kan han få oss til å reflektere over at vi menneske kan ha behov for å ta hemn når vi blir utsett for urett.  Mobbing i skolen er eit problem som mange er opptatt av, men etter mi meining blir det ikkje gjort nok for å få slutt på det. Det vert stadig sett i gang kampanjar mot mobbing, og både politikarar og skolar set i gang tiltak som skal hindre at elevar blir mobba. Likevel høyrer vi ganske ofte om barn og ungdommar som blir erta og plaga eller frose ut av dei andre. Vi høyrer til og med at det finst mobbing i barnehagane! I dei verste tilfella blir barn rett og slett banka opp av medelevar. Av og til kan mobbinga gå utover elevar som skil seg ut på ein eller annan måte, men det kan òg vere tilfeldig kven som blir mobbeoffer. Eg trur ikkje vi kan få slutt på all mobbing, men foreldrane og lærarane kan gjere meir for å passe på at alle får vere med i vennegjengen.  Dei siste linjene får meg òg til å tenke på kva som skjer med dei som er offer for mobbing når dei blir vaksne. «Eg» i dette diktet har fått ein moglegheit til å hemne seg fordi han kan utnytte dei gamle plageåndene økonomisk og lure dei. Det ser ut som hemnen er ein viktig del av livet hans, og han nyttar alle moglegheiter til å bruke den makta han har fått til å «laga eit helvete» for dei som øydela skoletida hans. Det kan hende at livet hans hadde blitt betre om han hadde greidd å gløyme det han har blitt utsett for, men det er nok ikkje så lett.  Stein Torleif Bjella har skrive eit dikt som gjer inntrykk på meg som lesar. Ein kan kjenne igjen situasjonen i diktet, der «sentrumsungdommen» plagar ein som dei meiner er «harry», og dei siste linjene i diktet gir meg mykje å tenke på.    (603 ord) |